**NATJEČAJ ZA NOĆ KNJIGE**

**Tema ovogodišnje Noći knjige, koja se održava 23. travnja, je – knjige koje su mijenjale svijet.** Raspisujem natječaj s nekoliko tema! Svaki učenik/učenica može sudjelovati s jednim radom za svaku temu ukoliko imate inspiracije i motivacije, a poželjno je da se u potpunosti posvetite jednoj temi koja vam se najviše sviđa.

**1. Sastavak na jednu od ponuđenih tema:**

**Moja najdraža slikovnica/knjiga** (navedite naslov i autor, prisjetite se kada ste je prvi puta čitali, kako ste se osjećali kada ste je čitali, zašto vam se sviđa, koji vam je najdraži dio, koje poruke šalje ta knjiga, zašto biste je preporučili drugima…)

**Moj najdraži knjiški lik i ja** (navedite koji je vaš najdraži lik iz knjige i što biste radili s njim, biste li željeli s njim proživjeti pustolovine iz knjige ili biste ga poveli u školu da on proživi vaše pustolovine, možda biste ga odveli na pizzu ili palačinke i upoznali ga s vašim prijateljima, a možda biste ga sakrivali u svojoj sobi, budite maštoviti!)

**2. Pjesma na jednu od ponuđenih tema:**

**Da sam pisac…** (zamislite sebe kao pisca, o čemu bi pisali, mislite li da bi čitatelji voljeli vaše knjige, što bi vas inspiriralo, možda biste svojom knjigom napravili promjenu u svijetu,...)

**Knjiga mi daje krila** (što su za vas knjige, zašto ih volite, postajete li bolji i veći čitajući…)

**3. Ilustracija na jednu od ponuđenih tema:**

**Ja u školskoj knjižnici** (prisjetite se naše školske knjižnice i ilustrirajte što biste sada voljeli raditi u njoj – čitati knjige ili časopise, igrati društvenu igru s prijateljima, ponavljati gradivo s učiteljicom, razgovarati o knjigama s knjižničarkom…)

**Moj najdraži knjiški lik u mom gradu** (ilustracija najdražeg lika iz knjige na vama dragom mjestu u vašem gradu – to može biti vaša soba, škola, neki park, trg, plaža gdje ljetujete…)

**Sastavke i pjesme šaljite u word dokumentu, a ilustracije uslikajte mobitelom (pazite da imate dobro svijetlo, najbolje na danjem svijetlu).**

**Najbolji radovi bit će objavljeni na stranici naše Škole, ali i nagrađeni knjigama pri povratku u Školu. Rok za slanje radova je srijeda, 22. travnja, do 22 sata. Radove šaljite na mail:** **osah335@gmail.com**

Ukoliko imate bilo kakvih pitanja ili nejasnoća, pišite u komentare, u inbox ili na gore navedeni mail.

Uživajte u pisanju i ilustriranju!